मानोना बिटिसि बिसायख’थियाव बिपिएफ दोलोआ मोन 17 मासि देरहानानै फैसेयावबो इउपिपिएल दोलोआ मोन 12 मासि देरहानानै फैनायखौ लानानै बिजेपि दोलोआ लोगो जादों। बेखौ नायोब्ला 2021 मायथायनि एप्रिल दानाव आसाम बिधान सभा बिसायख’थियाव बिजेपिया बिटिआरनि बबे मोनसे दोलोजों लोगो जाब्ला मुलाम्फा जागोन बेखौसो सान्दों जानांगौ होननानै साननो गोनां जादों। बेल’ नङा बिजेपि दोलोआ बिटिसि बिसायख’थियाव बिपिएफ दोलोनिफ्राय देरहानानै फैनाय सानैसो एमसिएलएखौ गावनि फारसे लाबोनो नागिरनायखौ खौरां बिजोंफोराव खोनानो मोनदों।